|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. november 02 - ai rendkívüli**

**ülésére**

|  |  |
| --- | --- |
| **Tárgy:** | Tulajdonosi döntés társasházi célbefizetések tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetváros Önkormányzata 2023. évi költségvetéséről szóló, Budapest Főváros VII. Kerület Erzsébetváros Önkormányzat Képviselő-testületének 3/2023. (II.15.) önkormányzati rendelete 13.§ (4) bekezdése alapján *„Az Önkormányzat e rendeletében biztosított jogkörében a Pénzügyi és Kerületfejlesztési Bizottság dönt az* ***„6501 Egyéb felhalmozási célú támogatások államháztartáson kívülre” cím Társasházi közgyűlés határozata alapján célbefizetés*** *100 ezer Ft feletti befizetéshez kapcsolódó előirányzat felhasználásáról.”*

A Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet (a továbbiakban: Vagyonrendelet) 21.§ (4) bek. a) pontja alapján *„A vegyes tulajdonú, önkormányzati tulajdoni hányaddal érintett társasházakban az önkormányzat képviselője, illetve meghatalmazottja nyilatkozatához a Pénzügyi és Kerületfejlesztési Bizottság hozzájárulása szükséges a rendes gazdálkodás keretein belüli többlet kötelezettség (célbefizetés), valamint a közösséget terhelő egyéb kötelezettség (pl. hitelfelvétel) vállalásához, ha az Önkormányzat tulajdoni részesedése a társasházban eléri vagy meghaladja a 25%-ot, vagy a kötelezettség meghaladja a nettó százezer forintot, de nem haladja meg a nettó ötvenmillió millió forintot;”*

A 21. § (8) bekezdés alapján *„Az Önkormányzat költségvetését érintő, a* [*(3) bekezdés b) pont*](https://or.njt.hu/onkormanyzati-rendelet/647131#SZ21@BE3@POB)*jában, a* [*(4) bekezdés*](https://or.njt.hu/onkormanyzati-rendelet/647131#SZ21@BE4) *a) és b), valamint az* [*(5) bekezdés a)*](https://or.njt.hu/onkormanyzati-rendelet/647131#SZ21@BE5@POA) *és* [*b) pont*](https://or.njt.hu/onkormanyzati-rendelet/647131#SZ21@BE5@POB)*jaiban foglalt pénzügyi kötelezettség vállalásokhoz történő hozzájárulás megadása az Önkormányzat tárgyévi költségvetési rendeletében meghatározott keretek között történhet. A célbefizetések teljesítéséről a Pénzügyi és Kerületfejlesztési Bizottság dönt.”*

Az előterjesztés a fenti Vagyonrendeletben meghatározott vegyes tulajdonú, önkormányzati ingatlanok vonatkozásában tartalmazza az előírt célbefizetéseket az alábbiak szerint.

**I.**

**A 33983** **helyrajzi számú, Budapest VII. Lövölde tér 7. szám** alatti társasház a tető felújítását kívánja megvalósítani.

A 2023.05.16 – án tartott közgyűlésen a tulajdonosok az előbbiekben ismertetett munkálatok ügyében a következőkről döntöttek:

***5/2023. sz. Határozat:***

***A közgyűlés 2334/10000 th igen, 0/10000 th nem, 0/10000 th tartózkodással úgy határoz, hogy célbefizetést fogad el az alábbiak szerint: 1100 Ft / m2 egyszeri célbefizetést kell befizetni legkésőbb 2023.06.30 – ig a társasház bankszámlájára.***

Az Önkormányzat a Társasházban 1506/10000 tulajdoni hányaddal, alapterületben kifejezve 411 m2-elrendelkezik. A Társasház határozata szerint az eseti befizetések előírásával az Önkormányzatot terhelő célbefizetés összege **452.100,- forint** (1.100, -Ft × 411 m2).

Az előterjesztésben fentebb részletezett kiadás fedezete a 2023. évi költségvetésről szóló 3/2023. (II.15.) számú rendeletben biztosítva van.

**II.**

**A 33251** **helyrajzi számú, Budapest VII. Marek József utca 41. szám** alatti társasház a kapualj, a lépcsőház és a lift előtti terek festését kívánja megvalósítani.

A 2023.05.23 – án lezárt írásbeli szavazáson a tulajdonosok az előbbiekben ismertetett munkálatok ügyében a következőkről döntöttek:

***3/2023.05.23.sz. Határozat***

***A úgy határoz, hogy a Budapest VII. kerület Marek J. u. 41. szám alatti társasház (a továbbiakban: társasház közgyűlés 4080/10000 th igen, 496/10000 th nem, 254/10000 th tartózkodással szavazati aránnyal úgy határoz, hogy célbefizetést fogad el a festési munkálatok részleges megvalósítása ügyében. A célbefizetés összege 13 Ft / tulajdoni hányad / hónap, melyet 2023.06.01.-2023.12.31.-ig kell fizetni. Az összeg egy összegben is rendezhető. A munka megrendelése csak a rendelkezésre álló pénzeszközök arányában rendelhető meg. A munka költségével a 2023. évi költségvetési tervet módosítja a társasház.***

Az Önkormányzat a Társasházban 1629/10000 tulajdoni hányaddal, alapterületben kifejezve 295 m2-elrendelkezik: A Társasház határozata szerint az eseti befizetések előírásával az Önkormányzatot terhelő célbefizetés összege összesen **148.239,- Forint** (13, -Ft × 1629 tulajdoni hányad), mely egy összegben 2023. december 31 – ig kerül befizetésre.

Az előterjesztésben fentebb részletezett kiadás fedezete a 2023. évi költségvetésről szóló 3/2023. (II.15.) számú rendeletben biztosítva van.

**Határozati javaslatok**

**I.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2023. (XI.02.) határozata a 1071 Budapest VII. kerület Lövölde tér 7. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **hozzájárul** **ahhoz, hogy a 33983 helyrajzi számon nyilvántartott, természetben a Budapest VII. kerület Lövölde tér 7.** szám alatti társasházban az Önkormányzat fennálló 1506/10000 tulajdoni hányada, alapterületben kifejezve 411 m2  vonatkozásában **a tető** **felújításának** **megvalósítására** a Budapest Főváros VII. Kerület Erzsébetváros Önkormányzata 2023. évi költségvetéséről szóló, Budapest Főváros VII. Kerület Erzsébetváros Önkormányzat Képviselő-testületének 3/2023. (II.15.) önkormányzati rendeletének, kiadási előirányzata terhére **452.100,- Forint** (1.100, -Ft × 411 m2) **befizetésre kerüljön a Társasház számlájára**.

**Felelős:** Niedermüller Péter polgármester

**Határidő:** azonnal

**II.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2023. (XI.02.) határozata a 1078 Budapest VII. kerület Marek József utca 41. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **hozzájárul** **ahhoz, hogy a 33251 helyrajzi számon nyilvántartott, természetben a Budapest VII. kerület Marek József utca 41.** szám alatti társasházban az Önkormányzat fennálló 1629/10000 tulajdoni hányada, alapterületben kifejezve 295 m2  vonatkozásában **a** **kapualj, a lépcsőház és a lift előtti terek kifestésének** **megvalósítására** a Budapest Főváros VII. Kerület Erzsébetváros Önkormányzata 2023. évi költségvetéséről szóló, Budapest Főváros VII. Kerület Erzsébetváros Önkormányzat Képviselő-testületének 3/2023. (II.15.) önkormányzati rendeletének, kiadási előirányzata terhére összesen **148.239,- Forint,**(13, -Ft × 1629 tulajdoni hányad) , mely 2023. december 31- ig **befizetésre kerüljön a Társasház számlájára**.

**Felelős:** Niedermüller Péter polgármester

**Határidő:** 2023. december 31 – ig

Budapest, 2023. október 17.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

* Lövölde tér 7. Jegyzőkönyv
* Lövölde tér 7. Leosztó
* Lövölde tér 7. Kataszteri lap
* Lövölde tér 7. Adószám, bankszámlaszám
* Marek József utca 41. Jegyzőkönyv
* Marek József utca 41. Kataszteri lap
* Marek József utca 41. Leosztó
* Marek József utca 41. Adószám, bankszámlaszám